

**REPUBLIKA HRVATSKA NACRT**

**KARLOVAČKA ŽUPANIJA**

 **GRAD OGULIN**

 **GRADSKO VIJEĆE**

KLASA:

URBROJ: 2133-2-02/01-23-1

Ogulin, \_\_\_\_\_\_\_2023.

Na temelju članka 35. Zakona o lokalnoj i područnoj (regionalnoj) samoupravi (''Narodne novine'', br. 33/01, 60/01 - vjerodostojno tumačenje, 129/05, 109/07, 125/08,36/09, 150/11, 144/12, 19/13 –pročišćeni tekst, 137/15 – ispravak, 123/17, 98/19 i [144/20](https://www.zakon.hr/cms.htm?id=46702)) i članka 30. Statuta Grada Ogulina (''Glasnik Karlovačke županije'', broj 16/21, 56/22 i 13/23 – pročišćeni tekst), Gradsko vijeće Grada Ogulina, na sjednici održanoj \_\_\_\_\_2023., donosi

**S T A T U T A R N U O D L U K U**

**O IZMJENI STATUTA GRADA OGULINA**

Članak 1.

 U Statutu Grada Ogulina („Glasnik Karlovačke županije“, broj 16/21, 56/22 i 13/23 – pročišćeni tekst), članak 46. mijenja se i glasi:

„Članak 46.

Gradsko vijeće sukladno zakonu osniva Savjet mladih Grada Ogulina kao savjetodavno tijelo koje promiče i zagovara prava, potrebe i interese mladih u Gradu Ogulinu.

Osnivanje, djelokrug, postupak izbora članova te druga pitanja od značaja za rad Savjeta mladih Grada Ogulina uređuju se Odlukom o osnivanju Savjeta mladih Grada Ogulina koju donosi Gradsko vijeće.“

**PRIJELAZNE I ZAVRŠNE ODREDBE**

Članak 2.

Ovlašćuje se Odbor za Statut, Poslovnik i normativnu djelatnost da utvrdi i objavi pročišćeni tekst Statuta Grada Ogulina.

Članak 3.

 Ova Statutarna Odluka stupa na snagu osmog dana od dana objave u „Glasniku Karlovačke županije“.

**GRADSKO VIJEĆE GRADA OGULINA**

**PREDSJEDNIK**

**Marinko Herman, struč. spec. krim.**

**O B R A Z L O Ž E N J E**

**uz Nacrt Statutarne odluke o izmjeni Statuta Grada Ogulina**

 Gradsko vijeće Grada Ogulina donijelo je Statut Grada Ogulina na sjednici održanoj dana 16. ožujka 2021. godine te Statutarnu odluku o izmjenama Statuta Grada Ogulina dana 8. prosinca 2022. godine.

Osnovni razlog za donošenje ove Statutarne odluke o izmjeni Statuta Grada Ogulina („Glasnik Karlovačke županije br. 16/21, 56/22 i 13/23 – pročišćeni tekst) je usklađivanje sa Zakonom o savjetima mladih („Narodne novine“ br. 41/14 i 83/23) koji više ne predviđa postojanje zamjenika članova savjeta mladih, stoga se mijenja članak 46. Statuta Grada Ogulina.

Sukladno navedenom, predlaže se da Gradsko vijeće Grada Ogulina razmotri i donese Statutarnu odluku o izmjeni Statuta Grada Ogulina, kao u predloženom tekstu.

 **ODBOR ZA STATUT, POSLOVNIK**

 **I NORMATIVNU DJELATNOST**

 **PREDSJEDNICA**

 **Jovanka Kosanović, v.r.**